ลุ้น SET รีบาวด์ รับราคา “น้ำมัน” ขึ้น หนุนหุ้นพลังงาน
แนวโน้ม “ดัชนี” เช้ารีบาวด์หลังร่วงแรงวานนี้ รับราคาน้ำมันขึ้นหนุนหุ้นพลังงาน โดยให้แนวต้าน 1,550-1,560 จุด แนวรับ 1,520-1,530 จุด
แนวโน้ม “ดัชนี” เช้ารีบาวด์หลังร่วงแรงวานนี้ รับราคาน้ำมันขึ้นหนุนหุ้นพลังงาน โดยให้แนวต้าน 1,550-1,560 จุด แนวรับ 1,520-1,530 จุด
16 พ.ค. 2566

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดว่าดัชนีมีโอกาสรีบาวด์ หลังจากเมื่อวานปรับตัวลงมาแรง แม้ว่าได้ทราบผลการเลือกตั้งออกมาและการออกมาประกาศการเดินหน้าจัดตั้งรัฐบาลของแกนนำพรรคก้าวไกล และพรรคฝ่ายค้านเดิม แต่ตลาดยังมีความกังวลในเรื่องอุปสรรคในการจัดตั้งรัฐบาลอยู่บ้าง รวมถึงนโยบายของพรรคก้าวไกลทื่กระทบต่อหุ้นใหญ่บางตัว อย่างไรก็ตามตลาดได้ตอบรับไปค่อนข้างมากแล้วเมื่อวานนี้
ขณะที่ราคาน้ำมันดิบมีการปรับตัวขึ้นมา ทำให้อาจจะเป็นแรงหนุนต่อหุ้นในกลุ่มพลังงาน และช่วยดันดัชนีได้ แต่ยังไม่มีปัจจัยใหม่ที่จะเข้ามาช่วยหนุนตลาดอย่างมีนัยสำคัญ และยังต้องติดตามการเดินหน้าจัดตั้งรัฐบาล รวมถึงปัจจัยภายนอกในการเจรจาขยายเพดานหนี้สาธารณะของสหรัฐ
โดยให้แนวต้าน 1,550-1,560 จุด แนวรับ 1,520-1,530 จุด